Maróg gheire

Is éard is maróg gheire ann ná maróg a dhéantar as plúr cruithneachta agus geir (go sonrach, an tsaill amh chrua a fhaightear timpeall na nduán i mbó nó i gcaora), go minic le grabhróga aráin, torthaí triomaithe (ar nós rísíní), torthaí leasaithe eile, agus spíosraí. Bíonn sí bruite, galaithe, nó uaireanta bácáilte.

Tá go leor oideas éagsúil ann, idir mhilis agus shaillte. Uaireanta, úsáidtear im nó brioscóir glasra in áit na geire.

Is cineál maróige geire é maróg na Nollag.

Téann an mharóg gheire siar go dtí tús an 18ú haois ar a laghad. Tá oideas do “An excellent Plumb-Pudding” i leabhar cócaireachta le Mary Kettilby dar teideal A Collection of above Three Hundred Receipts in Cookery, Physick and Surgery a foilsíodh in 1714. Is éard atá ann ná “one pound of Suet, shred very small and sifted”, in éineacht le rísíní, plúr, siúcra, uibheacha, agus pinsín salainn; bruitear na comhábhair seo “for four hours at least”.

 Tagairtí 

Catagóir:Maróga
Catagóir:Bia Sasanach